armvectores/hy_wikipedia_2023 huggingface dataset:
Միջերկրածովյան որոր

Միջերկրածովյան որոր (լատ.՝ Larus michahellis), որորների ցեղի թռչուն։


== Նկարագիր ==
Միջերկրածովյան որորը 52—58 սմ երկարությամբ թռչուն է։ Թևերը բաց վիճակում մարմնի երկարությունը կազմում է 120—140 սմ։ Սեռական դիմորֆիզմը բացակայում է։ Հասուն առանձնյակների մոտ բազմացման շրջանում վառ սպիտակ է, ինչպես պարանոցը, ծոծրակը, մարմնի ստորին ամբողջ հատվածը և պոչը։ Կտուցը և աչքի ծիածանաթաղանթը դեղին է, իսկ աչքերն ընդգծող շրջանակները՝ կարմիր։ Ոտքերը նույնպես դեղին են։ Մարմնի վերին հատվածը բաց մոխրագույն է։
Երիտասարդ առանձնյակներն ունեն մոխրագույն-գորշագույն փետրածածկ։ Մարմնի վերին հատվածների փետուրները մուգ դարչնագույն երանգավորում ունեն։ Ազդրերը սպիտակ են։ Կուրծքը և կողային հատվածները պատված են գորշագույն փետուրներով։


== Տարածվածություն ==
Միջերկրածովյան որորը տարածված է Միկրոնեզիայից արևելք մինչև Պիրենեյան թերակղզու և Բիսկայան ծոցի ափերը։ Կենդանու բնական արեալն ընկած է Միջերկրական ծովից մինչև Ադրիատիկ ծով և Թունիսից հարավ։ Ունեն ոչ մեծ չափերի հասնող բնադրավայրեր Մավրիտանիայի, Լիբիայի, Իսրայելի և Եգիպտոսի շրջաններում։ Հյուսիսային և Կենտրոնական Եվրոպաներում նույնպես հանդիպում են նրանց գաղութները, ինչպես օրինակ՝ Շվեյցարիայում, Հարավային Գերմանիայում, Ավստրիայում, Լեհաստանում, Սլովակիայում, Նիդերլանդներում և Մեծ Բրիտանիայում։
Միջերկրածովյան որորը բնադրում է քարքարոտ ափերին կամ քարոտ և ավազոտ կղզիներից ոչ հեռու, ինչպես նաև բարձրադիր վայրեում՝ ժայռերի վրա, լճակների ափերին։ Երբեմն այս կենդանատեսակը բնադրում է բնակելի շենքերի կտուրներին, նավահանգիստներում, օրինակ՝ Ստամբուլի և Բուլղարիայի։
Միջերկրածովյան որորը բնադրման ժամանակ բնակություն է հաստատում առափնյա շրջաններում, որտեղ բաց ծովում կամ ափերին սնունդ է փնտրում։


== Սնունդ ==
Միջերկրական որորի սննդակարգը բավականին բազմազան է, ինչպես օրինակ՝ Արծաթափայլ որորի մոտ։ Սննդակարգի հիմնական մասը կազմում են ձկներն ու Sepiida կենդանատեսակները։ Կենդանին ավելի հազվադեպ սնվում է փափկամարմիններով և խեցգետնակերպերով։ Սրանցից բացի սնվում են նաև խխունջներով և մանր կաթնասուններով։ Սնվում են նաև բուսական կերերով, օրինակ՝ հացահատիկ։


== Ծանոթագրություններ ==
Մուստասաառե

Մուստասաառե (էստ․՝ Mustassaare), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անդրեյ Պլենկովիչ

Անդրեյ Պլենկովիչ (խորվ.՝ Andrej Plenković, ապրիլի 8, 1970(1970-04-08), Զագրեբ, Խորվաթիա), խորվաթ իրավաբան, դիվանագետ և քաղաքական գործիչ։ Եվրոպական խորհրդարանի պատգամավոր, Ուկրաինայի և ԵՄ-ի միջև խորհրդարանական համագործակցության կոմիտեի ղեկավար (միաժամանակ արտաքին գործերի կոմիտեի ղեկավարի տեղակալն է)։ 2016 թվականի հոկտեմբերի 19-ից Խորվաթիայի վարչապետ։


== Կենսագրություն ==
Ավարտել է Զագրեբի համալսարանի իրավաբանական ֆակուլտետը։
Համալսարանում սովորելու ընթացքում Պլենկովիչը 1991-1992 թվականներին աշխատել է որպես Խորվաթիայում եվրոպական համայնքի դիտորդական առաքելության կամավոր թարգմանիչ։ 1990-ականների սկզբին նա հետաքրքրվել է Եվրոպայով և ակտիվորեն մասնակցել է իրավաբան ուսանողների եվրոպական ասոցիացիային (ELSA), որի նախագահը եղել է 1991 թվականին Զագրեբում՝ Elsa Croatia-ի առաջին նախագահը 1992 թվականին և Elsa-ի միջազգային կոմիտեի նախագահը, որը գտնվում է Բրյուսելում։ Այդ ընթացքում Պլենկովիչը մասնակցել է բազմաթիվ կոնֆերանսների ողջ Եվրոպայում և ԱՄՆ-ում, ինչպես նաև բազմաթիվ սիմպոզիումների կազմակերպմանը Խորվաթիայում։
1993 թվականից տարբեր պաշտոններ է զբաղեցրել Խորվաթիայի ԱԳՆ-ում։ 2002 թվականից եղել է ԵՄ-ում Խորվաթիայի պաշտոնական ներկայացուցչության ղեկավարի տեղակալ։ Նաև զբաղեցրել է Ֆրանսիայում փոխդեսպանի և եվրոպական ինտեգրման հարցերով պետքարտուղարի պաշտոնները։
2011 թվականին դարձել է խորվաթական սաբորի անդամ Խորվաթական Ժողովրդավարական համագործակցությունից, Պահպանողական կուսակցությունից, որը մտնում է ԵԺԿ-ի կազմի մեջ։ ԵՄ-ին Խորվաթիայի միանալուց հետո 2013 թվականին ընտրվել է Եվրախորհրդարան։


== Ծանոթագրություններ ==


== Արտաքին հղումներ ==
Պաշտոնական կայք
Պրոֆիլը Եվրախորհրդարանի կայքում
Սուոլա (գյուղ, Մորուկսկի նասլեգ)

Անվան այլ կիրառումների համար տե՛ս՝ ՍուոլաՍուոլա (ռուս.՝ Суола), գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Բնակչությունը 2001 թվականին գրանցված տվյալներով կազմում էր 501 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիբրովնոե (այլ կիրառումներ)

Դիբրովնոե, կարող է վերաբերել՝

Դիբրովնոե - գյուղ, Ուկրաինայի Խարկովի մարզի Բարվենկովոյի շրջանում
Դիբրովնոե - գյուղ, Ուկրաինայի Չեռնիգովի մարզի Գորոդնյայի շրջանում
Դիբրովնոե - գյուղ, Ուկրաինայի Պոլտավայի մարզի Լոխովիցայի շրջանում
Հրաշք, որին մենք հանդիպեցինք

Հրաշք, որին մենք հանդիպեցինք (հանգըլ: 우리가 만난 기적; կոր․ նոր ռոմ․: Uriga Mannan Kijeok) հարավկորեական հերուստասերյալ որը նկարահանվել է 2018 թվականին,որի դերակատարներն են` Կիմ Մյունգ Մինը, Կիմ Հյուն Ջուն, Ռա Մի Ռանը,Կո Չան Սոկը և Ջոզեֆ Լին։ Սկսվել է հեռարձակվել 2018 թվականի ապրիլի 2-ից րամը 22:00-ին KBS2 հեռուստաալիքով յուրաքանչյուր երկուշաբթի և երեքշաբթի օրերին։


== Սյուժե ==
Մի մարդ մահանում է ավտովթարից, բայց ոգին արթնանում է մեկ այլ մարդու մարմնում։ Նա դառնում է երկու ընտանիքի ղեկավար և տառապում է իր երկու կանանց պատճառով։


== Դերեր ==


=== Գլխավոր ===
Կիմ Մյունգ Մին - Սոնգ Հյուն Չուլ (Ա)
Կիմ Հյուն Ջու - Սուն Հե Ջին
Ռա Մի Ռան - Ջո Յոն Հվա
Կո Չան Սոկ - Սոնգ Հյուն Չուլ (Բ)
Ջոզեֆ Լի - Կում Սունգ Մու


== Սաունդթրեքներ ==


=== Part 1 ===


=== Part 2 ===


=== Part 3 ===


=== Part 4 ===


=== Part 5 ===


== Վարկանիշ ==
Ստորև բերված աղյուսակում կապույտ համարները ներկայացնում են ամենացածր վարկանիշները իսկ կարմիր համարները ամենաբարձր վարկանիշները։
NR-ն ցույց է տալիս, որ այդ օրը դրաման չի մտել ԹՈՓ-20 ամենօրյա ծրագրի մեջ։


== Ծանոթագրություններ ==


== Արտաքին հղումներ ==
http://www.kbs.co.kr/drama/miracle/about/program/index.html Հրաշք, որին մենք հանդիպեցինք. պաշտոնական կայք  (կոր.)
http://kbsworld.kbs.co.kr/program/program_view.php?pg_seq=1215
https://www.hancinema.net/korean_drama_Miracle_That_We_Met.php
Շումյաչիի շրջան

Շումյաչիի շրջան (ռուս.՝ Шумячский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Շումյաչի։


== Աշխարհագրություն ==
Շրջանի տարածքի մակերեսը կազմում է 1367,71 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11413 մարդ։ Բնակչության խտությունը կազմում էր 8,34 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (61701-61800)

Աստերոիդների ցանկ (61601-61700)  • Աստերոիդների ցանկ  • Աստերոիդների ցանկ (61801-61900)
 Աստերոիդների ցանկ (61601-61700)  • Աստերոիդների ցանկ  • Աստերոիդների ցանկ (61801-61900)


== Աղբյուր ==
«Discovery Circumstances: Numbered Minor Planets (60001)-(65000)»։ www.minorplanetcenter.net
Պարանա նահանգի հյուսիսկենտրոնական մաս (մարզ)

Պարանա նահանգի հյուսիսկենտրոնական մաս (պորտ.՝ Mesorregião do Norte Central Paranaense), վարչական մեզոշրջան Բրազիլիայում, մտնում է Պարանա նահանգի մեջ։ Բնակչությունը կազմում է 1 969 645 մարդ 2005 թվականի տվյալով։ Զբաղեցված տարածքը 24 555.727 կմ²։ Բնակչության խտությունը 80.2 մարդ/կմ²։


== Վիճակագրություն ==
Համախառն ներքին արտադրանքը կազմել է 15 974 360 559.00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8389.50 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Սալամբո

Սալամբո, Գյուստավ Ֆլոբերի պատմական վեպն է, գրվել է 1857-1862 թվականներին։ Գործողությունը տեղի է ունենում Կարթագենում մ. թ .ա. 3-րդ դարում։
Կարթագենի թեմայով գիտական ուսումնասիրությունների բացակայության պայմաններում Ֆլոբերն օգտվում էր հին գրողների գործերից։ Սալամբոյի հերոսուհու կերպարը Համիլկարայի անանուն աղջկա կերպարի էվոլյուցիան է, ում հիշատակում է հին գրողներից մեկը։
Վեպի վրա աշխատելու առաջին ամիսներին Ֆլոբերն ուսումնասիրեց հին հեղինակների բոլոր վկայությունները Կարթագենի մասին։ 1858 թ. ամռանը Ֆլոբերը մեկնում է Թունիս՝ ծանոթանալու պատմական Կարթագենին։ Աստիճանաբար ուրվագծվում է վեպի ֆաբուլան։ Մինչև Թունիս ժամանելը վեպի գրառումները Ֆլոբերն այրում է, քանզի այստեղ համոզվում է, որ սխալ էր պատկերացնում փյունիկյան քաղաքակրթությունը։
1862 թ.՝ 5 տարի տքնաջան աշխատելուց և վեպն ավարտելուց հետո, Ֆլոբերը հրատարակչի հետ քննարկում է հեղինակային հոնորարի հարցը։
«Սալամբոն» լիովին արդարացնում է ֆրանսիական հասարակության սպասումները արևելյան էկզոտիկայի նկատմամբ։ Մեծ աղմուկ է հանում երեխաների զոհաբերության տեսարանը. այն համարում են անգամ սադիստական։ Բավական համարձակ է նաև Սալամբոյի և օձի համատեղ տեսարանը։
Վեպի հռչակից փյունիկյան զգեստները նորաձև են դառնում։
Ջասպեր շրջան (այլ կիրառումներ)

Ջասպեր շրջան, կարող է վերաբերել՝

Ջասպեր շրջան - ԱՄՆ Այովա նահանգի 99 վարչական միավորներից մեկը
Ջասպեր շրջան - ԱՄՆ Ինդիանա նահանգի 92 վարչական միավորներից մեկը
Ջասպեր շրջան - ԱՄՆ Հարավային Կարոլինա նահանգի 46 վարչական միավորներից մեկը
Ջասպեր շրջան - ԱՄՆ Միսսիսիպի նահանգի 82 վարչական միավորներից մեկը
Ջասպեր շրջան - ԱՄՆ Միսսուրի նահանգի 114 վարչական միավորներից մեկը
Ջասպեր շրջան - ԱՄՆ Ջորջիա նահանգի 159 վարչական միավորներից մեկը
Ջասպեր շրջան - ԱՄՆ Տեխաս նահանգի 254 վարչական միավորներից մեկը
Սավուռա

Սավուռա, Սավուր, գյուղ Պարսկահայք նահանգի Սալմաստի գավառում (Իրան)։ XIX դարի սկզբին ուներ մոտ 3500 հայ բնակիչ (500 տուն)։ Զբաղվում էին այգեգործությամբ, անասնապահությամբ, արհեստներով, առևտրով։ Սավուռայում կար երեք եկեղեցի (երկուսը՝ Ս․ Աստվածածին, մեկը՝ Ս․ Հովհաննես)՝ կից վարժարաններով։ 1828-1829 թթ.-ին բնակիչների զգալի մասը գաղթել է Արևելյան Հայաստանի՝ Ռուսաստանին միացված մասը։ Առաջին համաշխարհային պատերազմի ժամանակ գյուղում մնացած հայերը ենթարկվեցին թուրք, զավթիչների կոտորածներին, փրկվածները գաղթեցին Իրանի խորքերը, իսկ հետագայում՝ Խորհրդային Հայաստան։
Վերա Մայսներ (շրջան)

Վերա-Մայսներ  (գերմ.՝ Werra-Meißner-Kreis), շրջան Գերմանիայում։ Շրջկենտրոնն է Էշվեգե քաղաքը։ Զբաղեցնում է 1024,71 կմ2։ Բնակչությունը՝ 104 292 մարդ։ Բնակչության խտությունը՝ 102 մարդ/կմ2։
Շրջանի պաշտոնական կոդը՝ 06 6 36։ Շրջանում 16 համայնք կա։


== Ծանոթագրություններ ==
Ջուստինո

Ջուստինո  (իտալերեն՝ Giustino), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 742 մարդ (2008), բնակչության խտություն՝ 18 մարդ/կմ²։ Զբաղեցնում է 40 կմ² մակերես։ Փոստային ինդեքս՝ 38086։ Հեռախոսային կոդ՝ 0465։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 501074
Էլեկտրոնային փոստ՝ info@comunedigiustino.it
Պաշտոնական կայք՝ http://www.comunedigiustino.it/ Archived 2008-05-11 at the Wayback Machine.


== Արտաքին հղումներ ==
http://www.comunedigiustino.it/ Archived 2008-05-11 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռիպե

Ռիպե (իտալերեն՝ Ripe), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 3955 մարդ (2008), բնակչության խտությունը՝ 263 մարդ/կմ²։ Տարածքը կազմում է 15 կմ²։ Փոստային ինդեքս՝ 60010։ Հեռախոսային կոդ՝ 071։


== Ժողովրդագրություն ==


== Համայնքի վարչակազմ ==
Հեռախոսահամար։ 071 7959201
Էլեկտրոնային փոստ։ sindaco@comune.ripe.an.it
Պաշտոնական կայք։ http://www.comune.ripe.an.it Archived 2013-03-30 at the Wayback Machine.


== Արտաքին հղումներ ==
http://www.comune.ripe.an.it Archived 2013-03-30 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թեյնիկ

Թեյնիկ, ոչ մեծ փակ աման, որն ունի քիթ, կափարիչ (որպես կանոն այդպես է, կան նաև բացառություններ) և բռնակ՝ նախատեսված ջրի տաքացման և եռացնելու համար։ Սովորաբար թեյնիկները պատրաստված են մետաղներից։


== Թեյնիկի տեսակներ ==


=== Թեյնիկ օջախների համար ===
Սալօջախի և գազօջախի համար նախատեսված թեյնիկը խոհանոցային սարքավորանք է, որը սովորաբար իրենից ներկայացնում է բռնակով մետաղական տարա, որը դնում են օջախին՝ ջուրը տաքացնելու կամ եռացնելու նպատակով։ Հաճախ այդպիսի թեյնիկների քթերին տեղադրում են հատուկ սուլիչներ, որոնք աշխատում են գոլորշու ուժով և հատուկ ձայնով «տեղեկացնում» են, որ ջուրն արդեն եռում է։


=== Էլեկտրական թեյնիկ ===
Էլեկտրական թեյնիկներում ջուրը տաքացնելու համար տեղադրված են հատուկ էլեկտրատաքուցիչներ, որոնք հաճախ լինում են նաև պարույրաձև։ Ջուրը տաքանում է էլեկտրատաքուցիչի կողմից, որը միացված է էլեկտրական հոսանքին։ Այդպիսի թեյնիկներում տեղադրված է սարք, որը ջուրը եռալիս, ինքնաբերաբար անջատում է թեյնիկը։ Կան նաև թեյնիկներ, որոնք ապահովում են ջրի անհրաժեշտ ջերմաստիճան (սովորաբար 90 աստիճան C): Այդպիսի թեյնիկները կարող են երկար պահել ջուրը տաք վիճակում։ Շատ հաճախ էլեկտրական թեյնիկները պատրաստվում են պլաստմասսայից, հազվադեպ մետաղից, ավելի հազվադեպ՝ ապակուց և կերամիկայից։


=== Կախովի թեյնիկ ===
Այն օգտագործվում է տարածք խնայելու համար և կախվում է պատից։ Զտիչի միջով անցնելով՝ ջուրը թեյնիկի մեջ է լցվում ուղիղ ջրատարի միջից։ Ծորակը տեղադրված է թեյնիկի ներքևի հատվածում, ինչը թույլ է տալիս թեյնիկը ամբողջովին դատարկել։


=== Արշավային թեյնիկ ===

Արշավային թեյնիկը (խարույկային) ի տարբերություն օջախային թեյնիկի, տաքացվում է խարույկի վրա և կիրառվում է հիմնականում արշավների ժամանակ։ 


=== Տեցուբին ===
Տեցուբինը ճապոնական թեյնիկի տարատեսակ է, որը հիմնականում պատրաստում են թուջից։


== Թրմելու թեյնիկ ==
Թեյը թրմելու համար նախատեսված թեյնիկները հիմնականում պատրաստված են կերամիկայից, հախճապակուց, ճենապակուց, ապակուց և այլն։


== Տես նաև ==
Ինքնաեռ
Եռուցիչ
Սրճաման


== Ծանոթագրություններ ==


== Արտաքին հղումներ ==
Stevenson, Seth (Nov. 8, 2005). "A Watched Pot". Slate.
Copeland Paul L. (2000)։ Engineering Studies: The Definitive Guide։ Allawah, New South Wales: Anno Domini։ ISBN 9780646394596
Միխալի (գյուղ, Միխալյովսկոե գյուղական բնակավայր)

Անվան այլ կիրառումների համար տե՛ս՝ ՄիխալիՄիխալի (ռուս.՝ Михали), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պալացցո Կիջի

Պալացցո Կիջի (իտալերեն՝ Palazzo Chigi), պալատ Հռոմում, որը հանդիսանում է Իտալիական Հանրապետության կառավարության պաշտոնական նստավայրը։ 2014 թվականի փետրվարի 22-ից Պալացցո Կիջին զբաղեցնում է վարչապետ Մատտեո Ռենզին։ Պալացցո Կիջին գտնվում է Կոլոննա հրապարակում, Վիա դել Կորսո փողոցի վրա։


== Պատմություն ==
Պալատի կառուցումը սկսվել է 1562 թվականին Ջակոմո դելլա Պորտայի նախագծով և ավարտվել է 1580 թվականին Կառլո Մադերնայի կողմից։ Կառույցը պատկանում էր Ալդոբրանդինի ընտանիքին 1659 թվականից Կիջի ընտանիքը ձեռք բերեց այն։
Արդյունքում պալատը վերակառուցվեց Ֆելիչե դելլա Գրեկայի և Ջովան Բատտիստա Կոնտինիի կողմից։
Պալատն ունի 5 հարկ, լայն սանդղավանդակ, որն ուղղորդում է դեպի հյուրասենյակներ, շատրվաներով ձևավորված բակ, որը նախագծել է Ջակոմո դելլա Պորտան։ Սույն շատրվանը հետագայում կրկնօրինակվել է Հռոմի մի շարք վայրերում և այլ իտալական քաղաքներում։
1878 թվականին Պալացցո Կիջին դարձել է Իտալիայի թագավորությունում ավստրո-հունգարական դեսպանատան նստավայրը։ 1916 թվականին իտալական կառավարությունը ձեռք բերեց այն, և նրանում տեղակայվեց Գաղութային գործերի նախարարությունը։ Ավելի ուշ պալացցոն հատկացվեց Իտալիայի Արտաքին գործերի նախարարությանը։ 1961 թվականից Պալացցո Կիջին նախարարների խորհրդի ներկայացուցիչների պաշտոնական հանդիպման վայրն է (վարչապետի)։
Գրադարանային սրահը պատվիրել է Ագոստինո Կիջին 17-րդ դարի վերջում, որպեսզի այնտեղ տեղավորի կարդինալ Ֆլավիո Կիջիի հսկայական գրադարանը։ Նախագիծն իրականացրեց այդ ժամանակաշրջանի հայտնի ճարտարապետ Ջիովան Բատտիստա Կոնտինին։ Կիջիի գրադարանը կամ Կիջիանան ներառում է հազարավոր արժեքավոր ձեռագրեր, որոնց մեծ մասը Ալեքսանդր VII Պապի անձնական գրադարանից է։ Վերջինս եղել է Կիջի տոհմի անդամ։ Բենեդիկտոս XV Պապի ժամանակաշրջանում Վատիկանը փորձեց ձեռք բերել այս գրադարանը, սակայն չուներ անհրաժեշտ միջոցներ։ Ի վերջո Պիոս XI Պապի առաջադրանքով Պյետրո Տակկի Վենտուրին բանակցեց Բենիտո Մուսոլինիի նոր կազմավորված ֆաշիստական կառավարության հետ, և Վենտուրիին հաջողվեց համոզել Մուսսոլինիին նվիրաբերել գրադարանը Վատիկանին։


== Տես նաև ==
Այլ պալատներ Հռոմում, որտեղ տեղակայված են պետական կառույցներ՝

Քուիրինալյան պալատ — Իտալիայի նախագահի նստավայր
Պալացցո Մադամա - Իտալիայի Սենատի նստավայր
Պալացցո Մոնտեչիտորիո - Իտալիայի դեպուտատների պալատ
Պալացցո Կոսուլտա — Իտալիայի Սահմանադրական դատարանի նստավայր


== Արտաքին հղումներ ==
History of Palazzo Chigi Archived 2007-06-10 at the Wayback Machine., Website of the Italian government


== Ծանոթագրություններ ==
Աչագուա

Աչագուա (Achagua, Achawa, Ajagua, Xagua), վտանգի տակ գտնվող հնդկական լեզու, որը կազմում է արավական լեզվաընտանիքի մի մաս։ Այս լեզվով է խոսում Աչագուա ազգը, ովքեր ապրում են Ումապոյում՝ Մետա գետի աջ աջին՝ Պուերտո-Գայտան և Պուերտո-Լոպես գետերի միջև։ Լեզվով խոսում են շուրջ 250 մարդ, որոնց մեծ մասը խոսում է նաև պիապոկո և իսպաներեն լեզուներով։
«Պոնարես» լեզուն, հնարավոր է, հնում եղել է պիապոկո կամ աչագուա։


== Ծանոթագրություններ ==


== Արտաքին հղումներ ==
Աչագուա Ethnologue
Կատար (Զանգեզուրի գավառ)

Կատար, գյուղ Արևելյան Հայաստանի Ելիզավետպոլի նահանգի Զանգեզուրի գավառում։  Գտնվում էր Ղափանի ոստիկանական շրջանում, Ղափան քաղաքից 3-3.5 կմ հյուսիս-արևմուտք։


== Պատմություն ==
Հնում մտնում էր Սյունիք աշխարհի Բաղք գավառի մեջ։
1920—ական թվականներին գյուղը լքվել է։ Տարածքը զետեղել են Զանգեզուրի պղձնի կոմբինատի պայթուցիկ նյութերը, իսկ 1940-ական թվականների բնակավայրի տարածքը մտել է Ղափան քաղաքի շրջագծի մեջ։


== Բնակչություն ==
1908 թվականին գյուղն ունեցել է 733 կովկասի թաթար բնակիչ։
Կատարի ազգաբնակչության փոփոխությունը.


== Տնտեսություն ==
Բնակավայրն հայտնի էր իր պղնձի պաշարներով։ Տարեկան արտադրվում էր 20000 փութ պղինձ։ Այժմ պաշարները սպառվել են։


== Պատմամշակութային կառույցներ ==
Գյուղում գտնվում էր Կատարի վանքը, որի ավերակները նշմարվում էր մինչև օրս։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բուրիզի

Բուրիզի (ռուս.՝ Буризи), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տզեր

Տզեր, հոդվածոտանիների տիպի սարդակերպների դասի մանր (երկարությունը՝ 0,1–35 մմ) կենդանիներ են։ Հայտնի է տզերի ավելի քան 10 հզ., ՀՀ-ում՝ 500 տեսակ։
Թրթուրն ունի 6, իսկ սեռահասուններն ու հարսնյակները՝ 8 ոտք։ Մակաբույծ տզերն ունեն գլխակուրծք (պրոսոմա)։ Վերջավորությունների կառուցվածքը կախված է սնման եղանակից և կենսակերպից. լինում են ճանկերի կամ ասեղների նման, ծառայում են կերը որսալու կամ մաշկը ծակելու համար։ Վերջավորությունների 1-ին և 2-րդ զույգերը (խելիցերներ և պեդիպալպներ) միացած են բերանային ապարատի մեջ և գոյացնում են առաջ ցցված շարժուն «գլխիկ»։ Տզերի որոշ տեսակների արուների խելիցերը հարմարված է զուգավորմանը։ Մեծ թվով տզեր աչքեր չունեն, շնչառությունը մաշկային է կամ տրաքեային։ 
Տզերը տարասեռ են, բազմանում են սեռական ճանապարհով։ Հայտնի են նաև կուսածնությամբ բազմացման դեպքեր։ Նրանց մեծ մասը ձվադրում է, իսկ որոշ տեսակներ կենդանածին են։ 
Տզերը դասակարգվում են 3 ենթակարգով՝ ակարիֆորմ (զրահավոր, ամբարային, մազավոր, փետրավոր, քոսի), տրոմբիդիֆորմ (սարդոստայնային, ջրային, կարծրամարմին) և մակաբույծ (գամազային, արգասային, իքսոդային և այլն)։
Տզերը տարածված են ամենուրեք. մեծամասնությունն ապրում է ցամաքում, որոշ տեսակներ՝ ծովերում և քաղցրահամ ջրերում։ Հիմնականում տարածված են մեղմ կլիմայով և արևադարձային գոտիներում։ Գիշատիչ և բուսակեր տզերն ապրում են հողում, խոտի և քայքայվող օրգանական նյութերի վրա։ Շատերը բույսերի, կենդանիների և մարդու մակաբույծներ են։ Որոշ տզեր օգտակար են. մասնակցում են հողագոյացմանը։ Ֆիտոսեիդ տզերը ոչնչացնում են բույսերի որոշ վնասատուների։ 
Իքսոդային, գամազային և արգասային տզերը, որպես արտաքին մակաբույծներ, մեծ վնաս են պատճառում մարդուն, կենդանիներին և մի շարք հիվանդությունների (ուղեղաբորբ, բծավոր տիֆ, տուլարեմիա, Քյուտենդ և այլն), նաև վիրուսների, բակտերիաների և այլ վնասակար միկրոօրգանիզմների փոխանցողներ են։
Մի շարք զրահավոր տզեր համարվում են կենդանիների երիզորդային հիվանդությունների միջանկյալ տերեր։ Ամբարային տզերն ախտահարում են պարենամթերքի պաշարները։ Տզերի արտաթորանքով վարակված սնունդը կորցնում է իր սննդային հատկությունները և առաջացնում ստամոքսաղիքային համակարգի հիվանդություններ, ալերգիական երևույթներ։ Քոսի տիզը մարդու և կենդանիների մաշկի մակաբույծ է՝ առաջացնում է քոս հիվանդությունը։ Տզերի որոշ տեսակներ հարուցում են մեղուների առանձին հիվանդություններ։ Տզերն ուսումնասիրող գիտությունը կոչվում է տզաբանություն (ակարոլոգիա)։
Կրուտցովկա

Կրուտցովկա (ռուս.՝ Крутцовка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժաննա դ'Արկ (ֆիլմ, 1948)

«ժաննա դ'Արկ» (անգլ.՝ Joan of Arc), ամերիկական պատմական ֆիլմ՝ նկարահանված 1948 թվականին։ Ֆիլմի հեղինակը Վիկտոր Ֆլեմինգն է, սցենարի հեղինակն է Մաքսվել Անդերսոնը։


== Սյուժե ==
Ֆիլմը պատմում է ֆրասնիական Հարյուրամյա պատերազմի հերոսուհու՝ Ժաննա դ'Արկի մասին։ Նա վստահ էր, որ ուղարկված էր Աստծո կողմից ՝ փրկելու համար Ֆրանսիան Անգլիայից։


== Դերերում ==


== Քննադատական ընկալում ==
Ֆիլմի վերաբերյալ ժամանակակից քննադատների հիմնական դիտարկումներից մեկն այն է, որ նկարահանումների ժամանակ  Բերգմանը 33 տարեկան էր, գրեթե կրկնակի մեծ, քան պատմական հերոսուհին։ Շվեդ դերասանուհին ավելի ուշ՝ 39 տարեկանում իտալական ֆիլմում 1954 թվականին կատարում է իր դերը Giovanna d’Arco al rogo: Սակայն գրաքննադատները 1948 թվականին այս փաստին քննադատորեն չեն մոտեցել. այս ժամանակաշրջանում մեծահասակ դերասանուհիները հաճախ էին դեռահասների դերեր խաղում։ Այս երևույթը  բավական տարածված էր ոչ միայն ամերիկյան ֆիլմերում, օրինակ, քսանչորսամյա Ջենիֆեր Ջոնսը 1943 թվականին «Բերնադետտի երգը» ֆիլմի համար ստացել է  «Օսկար»՝ որպես լավագույն դերասանուհի։ ԽՍՀՄ-ում միևնույն ժամանակ Յանինա Ժեյմոն 37 տարեկանում խաղացել է 16 տարեկան Մոխրոտի դերը։
Որոշ գրախոսներ քննադատում էին ֆիլմը սյուժեի դանդաղ ընթացքի և զարգացման համար։ Ըստ նրանց` ֆիլմը լի էր երկխոսություններով։ Այս կարծիքին էր հիմնականում ժամանակակից քննադատ Լեոնարդ Մելտինը։ Նրա խոսքերով`  ֆիլմում քիչ են տեսարանային և սյուժետային հատվածները։
Ֆիմլի վարձույթի վնասը կազմել է շուրջ 2.48 միլիոն դոլար։


== Անվանակարգեր և մրցանակներ ==
Չնայած վարձույթի վնասին և քննադատների կարծիքներին՝ ֆիլմը առաջադրվել է մի շարք անվանակարգերում է ստացել մի քանի մրցանակ.

ԱՄՆ Ֆիլմերի քննադատների ազգային խորհրդի մրցանակ
1948 թվականին «10 լավագույն ֆիլմ» անվանակարգ
1949 թ. Ամերիկյան կինեմատոգրաֆիայի ակադեմիայի մրցանակ («Օսկար»)«Երկրորդ պլանի լավագույն տղամարդու դեր» անվանակարգում (Խոսե Ֆերրեր)
« Բեմադրող ռեժիսորի լավագույն աշխատանք (գունավոր ֆիլմ)» անվանակարգում (Ռիչարդ Դեյ,Քեյսի Ռոբերտս, Յոզեֆ Քիշ)
«Լավագույն մոնտաժ» անվանակարգում (Ֆրենկ Սալլիվան)
«Դրամատիկական կամ երգիծական ֆիլմերում լավագույն երաժշտություն» անվանակարգում «Հյուգո Ֆրիդխոֆեր»
«Լավագույն օպերատորական աշխատանք (գունավոր ֆիլմ)» անվանակարգում  (Ժոզեֆ Վալենտայն, Վիլյամ Սկալլ, Ուինտոն Խոուկ)
«Հագուստի լավագույն դիզայն (գունավոր ֆիլմ)» անվանակարգում (Դոտորի Ժենիքս Բարբարա Կարինսկա)
Հատուկ մրցանակ ֆիլմի պրոդյուսեր Վոլտեր Վագներին1950թ. «Բեմբի» պրեմիա Գերմանիայում
Երկրորդ' տեղ «'Լավագույն կանացի դերակատար» անվանակարգում (Ինգրիդ Բերգման)


== Ծանոթագրություններ ==


== Արտաքին հղումներ ==
«Жанна д’Арк»(անգլ.) ֆիլմը Internet Movie Database կայքում
Bosley Crowther. (նոյեմբերի 12, 1948)։ «Ingrid Bergman Plays Title Role in 'Joan of Arc' at Victoria -Two Other Films Arrive» (անգլերեն)։ The New York Times։ Վերցված է 2014-07-31 
Mark Zimmer. (մայիսի 19, 2004)։ «DVD Review: Joan of Arc (1948)» (անգլերեն)։ www.digitallyobsessed.com։ Արխիվացված է օրիգինալից 2013-11-04-ին։ Վերցված է 2014-07-31
Խազման

Խազման, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր գավառի հյուսիս-արևելքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(1398) Դոներա

(1398) Դոներա (անգլ.՝ Donnera), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 26-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,158399 ա. մ., առավելագույնը մոտենում է 2,8226 ա. մ. հեռավորության վրա և հեռանում 3,4942 ա. մ.։ Արեգակի շուրջ մեկ ամբողջական պտույտ է կատարում 2050,21 երկրային օրվա ընթացքում, իր ուղեծրով շարժվելով միջինում 0,175592 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1398) Դոներա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1483) Հակոիլա

(1483) Հակոիլա (անգլ.՝ Hakoila), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 24-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,717433 ա. մ., առավելագույնը մոտենում է 2,2338 ա. մ. հեռավորության վրա և հեռանում 3,2011 ա. մ.։ Արեգակի շուրջ մեկ ամբողջական պտույտ է կատարում 1636,2 երկրային օրվա ընթացքում, իր ուղեծրով շարժվելով միջինում 0,220022 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1483) Հակոիլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բելգորոդի դրոշ

Բելգորոդի դրոշը Ռուսաստանի Դաշնության Բելգորոդի շրջանի Բելգորոդ քաղաքի պաշտոնական խորհրդանիշներից մեկն է (զինանշանի հետ միասին)։ Դրոշը քաղաքի բնակիչների միասնության և փոխգործակցության խորհրդանիշն է։
Ներկայիս դրոշը հաստատվել է 1999 թվականի հուլիսի 22-ին Բելգորոդի պատգամավորների քաղաքային խորհրդի թիվ 321 որոշմամբ և 2002 թվականին մուտքագրվել է Ռուսաստանի Դաշնության պետական ​​հերալդիկ ռեգիստր 978 գրանցման համարով։.


== Նկարագրություն ==
Բելգորոդ քաղաքի դրոշը (ներքևում սպիտակ շերտով կապույտ կտավ) պատկերում է դեղին առյուծը, որը կանգնած է հետևի ոտքերի վրա, որի վերևում ճախրում է սպիտակ արծիվը։ Քաղաքի խորհրդանիշներն ավելի քան 300 տարեկան են և հայտնվել են Պետրոս I-ի օրոք։ Ռուսական ցարը Բելգորոդի ժողովրդին նվիրել է զինանշանը՝ ի պատիվ Պոլտավայի ճակատամարտում (1709) շվեդների նկատմամբ տարած հաղթանակի։ 1712 թվականին զինանշանը պատկերված է Բելգորոդի գնդի դրոշի վրա, որը հաղթեց թշնամուն, իսկ 1727 թվականին այն դարձավ նորաստեղծ գավառի խորհրդանիշը։.


== Արտաքին հղումներ ==
Ապրելևկա (գյուղ, Բոբրինեցի շրջան)

Անվան այլ կիրառումների համար տե՛ս՝ ԱպրելևկաԱպրելևկա (ուկրաիներեն՝ Апрелівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Ապրելևկա գյուղում բնակվում էր 31 մարդ։ Բնակավայրը զբաղեցնում է 0,658 կմ² տարածք։ Բնակչության խտությունը կազմում էր 47,11 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոժարի (գյուղ, Դուխովշչինսկի շրջան)

Պոժարի (ռուս.՝ Пожары), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նելսոն Ալեքսանյան

Նելսոն Դրաստամատի Ալեքսանյան (հունվարի 1, 1952(1952-01-01), Վաղարշապատ, Հայկական ԽՍՀ, ԽՍՀՄ - հունիսի 17, 2020(2020-06-17), Երևան, Հայաստան), հայ թարգմանիչ, լրագրող, հրապարակախոս, 1989 թվականից Հայաստանի գրողների միության անդամ։


== Կենսագրություն ==
Ծնվել է 1952 թվականի հունվարի 1-ին, Էջմիածին քաղաքում (այժմ՝ Վաղարշապատ)։ Սովորել է ԵՊՀ ռուսաց լեզվի և գրականության ֆակուլտետում և Մոսկվայի Մաքսիմ Գորկու անվան գրականության ինստիտուտում։ Աշխատել է Հայաստանի գրողների միության «Լիտերատուրնայա Արմենիա» հանդեսում, «Նոյյան տապան» և «Արմենպրես» լրատվական գործակալություններում, «Ռեսպուբլիկա Արմենիա» օրաթերթում։
Նրա թարգմանությամբ առանձին գրքերով և ժողովածուներով լույս են տեսել հայաստանյան և սփյուռքահայ արդի և դասական տասնյակ գրողների ստեղծագործություններ ինչպես Հայաստանում և Ռուսաստանում, այնպես էլ արտերկրում՝ Ֆրանսիայում, Գերմանիայում, Իսրայելում, Լեհաստանում և այլուր։
Ռուսերենից հայերեն է թարգմանել գիտական և իրավաբանական բնույթի դասագրքեր։ Հայաստանյան մամուլում հրապարակել է տասնյակ հրապարակախոսական հոդվածներ։ Շուրջ 50 թարգմանական գրքի հեղինակ է։


== Թարգմանություններ ==
Հովհաննես Թումանյան, Հեքիաթներ, 2012
Ռազմիկ Դավոյան, Եթե աստված կամենա, Երևան, 2011


== Ծանոթագրություններ ==
Վո Ռույակ

Վո Ռույակ (ֆր.՝ Vaux-Rouillac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 299 մարդ, բնակչության խտությունը` 22.36 մարդ/կմ²։ Բնակավայրը զբաղեցնում է 13.37 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 23 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 187 աշխատունակ (15-64 տարեկան) բնակիչ, որոնցից ակտիվ էին 142-ը, իսկ ոչ ակտիվները` 45։ Ակտիվության ցուցանիշը կազմում է 75,9 %։ 142 աշխատունակ մարդկանցից աշխատել է 138 անձ (75 տղամարդ և 63 կին)։ Գործազուրկ են եղել 4 անձ (4 տղամարդ և 0 կին)։ 45 անաշխատունակներից 9-ը եղել են աշակերտներ կամ ուսանողներ, 26-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ԿՈՆԿԱԿԱՖ-ի առաջնություն 1989 (ընտրական մրցաշար)

1989 թ. ԿՈՆԿԱԿԱՖ-ի առաջնության ընտրական մրցաշար կրկին համատեղվում էր 1990 թ. աշխարհի առաջնության ԿՈՆԿԱԿԱՖ-ի գոտու ընտրական մրցաշարի սկզբնական փուլը։  Բելիզի մասնակցության հայտը մերժվեց ՖԻՖԱ-ի կողմից՝ իր առջև ունեցած պարտքերի պատճառով։ Ընտրական մրցաշարն անցկացվեց երկու փուլով։ ՖԻՖԱ-ի դասակարգման աղյուսակում առավել բարձր տեղ զբաղեցրած հինգ թիմերը՝  Կանադան,  Հոնդուրասը,  Սալվադոր,  Միացյալ Նահանգները և  Մեքսիկան, միանգամից դուրս եկան երկրորդ փուլ։ Երկրորդ փուլի արդյունքում էլ որոշվեցին հինգ ուղեգրերի տերերը։


== Ընտրական 1-ին փուլ ==


== Ընտրական 2-րդ փուլ ==
 Մեքսիկան որակազրկվեց օլիմպիական խաղերի ընտրական հանդիպումների ժամանակ երիտասարդական հավաքականում թույլատրվածից բարձր տարիքի ֆուտբոլիստ ընդգրկելու պատճառով։

 Սալվադորը,  Միացյալ Նահանգները,  Տրինիդադ և Տոբագոն,  Կոստա Ռիկան և  Գվատեմալան ստացան եզրափակիչ մրցաշարի ուղեգրեր։


== Նայիր նաև ==
ԿՈՆԿԱԿԱՖ-ի առաջնություն 1989
Ֆուտբոլի աշխարհի առաջնություն 1990 (ընտրական մրցաշար)


== Հղումներ ==
1989 թ. ԿՈՆԿԱԿԱՖ-ի առաջնության արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1990 թ. աշխարհի առաջնության ընտրական մրցաշարի ԿՈՆԿԱԿԱՖ-ի գոտու արդյունքները ՖԻՖԱ-ի պաշտոնական կայքում Archived 2013-10-25 at the Wayback Machine. (անգլ.)
1990 թ. աշխարհի առաջնության ընտրական մրցաշարի վիճակագրությունը RSSSF-ի արխիվում (անգլ.)
Հիլսբորո (գետ)

Հիլսբորո (անգլ.՝ Hillsborough River), գետ Քուինս շրջանում և Էդուարդ արքայազնի կղզում (Կանադա)։ Գետի երկրորդ անվանումը Իսթ Ռիվեր է (անգլ.՝ East River)։


== Աշխարհագրություն ==
Գետը սկիզբ է առնում Էդուարդ արքայազնի կղզու հյուսիսային ափից ոչ հեռու գտնվող Հեդ օֆ Հիլսբորոյից, որը հիմնականում հոսում է հարավ-արևմուտքով, Շառլոթաուն գավառական քաղաքի մոտով, թափվում է Շառլոթաուն Հարբոր ծոցում և առաջանում է երեք գետերից՝ Հիլսբորոյից (Իսթ Ռիվեր), Յորքից (Նորթ Ռիվեր) և Էլիոթից (Ուեսթ Ռիվեր)։ Շառլոթաուն Հարբորը ջրանցքով կապված է Նորթամբերդլենի ծոցին, որը պատկանում է Սուրբ Լավրենտիոս ծոցի ջրավազանին։ Գետը կղզին բաժանում է երկու մասի, որը դարեր շարունակ եղել է տրանսպորտային հարմար ճանապարհ։ Գետի գրեթե 75%-ը ունի մակընթացային ազդեցություն (մինչև Մաունթ Սթյուարտ)։ Գետը ունի կիլոմետր երկարությամբ գետաբերան։


== Բնություն ==
Հիլսբորոյի ջրավազանը, որտեղ կան աղի և քաղցրահամ ջրեր, տալիս է բնական միջավայր վայրի կենդանիների համար։ Այսեղ հիմնականում շատ են ջրային թռչունները, մշկառնետները և աղվեսները։ Գլենֆանան կղզում բնակվում են հարյուրավոր զույգ կապույտ ձկնկուլներ։ Ջրերում բնակվում են ոչ միայն քաղցրահամ ջրերում ապրող, այլ նաև ծովային ձկներ, այդ թվում՝ իշխանը, բծավոր պերկեսը, եվրոպական սաղմոնիկը, թյունոսը և օձաձուկը։
Գետավազանում կան բնության հատուկ պահպանվող տարածքներ որտեղ աճում են հասուն կարմիր կաղնիները։ Հիլսբորոյի ավազանում նաև աճում են 57 հազվագյուտ տեսակի անոթավոր բույսեր։
1997 թվականին Հիլսբորո գետը ներգրավվել է Կանադայի մեծ գետերի ցանկին (Canadian Heritage Rivers)։


== Ծանոթագրություններ ==
Mesa Airlines

Mesa Airlines, Ամերիկայի խոշորագույն ավիաընկերություններից մեկը, որը իրականացնում է հիմնականում միջազգային չվերթներ։ Ավիաընկերությունը հիմնադրվել է 1980 թվականին։ Ընկերությունը 1981 թվականի հունիսի 29֊ին միացավ Mesa Air Group֊ի հետ, և սկսեցին համատեղ չվերթներ իրականացնել։ Ավիաընկերությունը իր բոլոր չվերթները իրականացնում է Դենվեր միջազգային օդանավակայանից։


== Պատմություն ==
Ավիաընկերությունը հիմնադրվել է 1980 թվականին, Ամերիկայի կառավարության կողմից։ 1982 թվականին ավիաընկերությունը սկսեց իրականացնել միջազգային չվերթներ։ Ավիաընկերության առաջին անվանումն է եղել Mesa Air Shuttle։ 1992 թվականին ավիաընկերությունը պայմանագիր կնքեց America West֊ի հետ, և սկեց չվերթներ իրականացնել։ 1997 թվականին ավիաընկերությունը ստացավ Bombardier CRJ ինքնաթիռը, և սկսեց չվերթներ իրականացնել դեպի Կանադա։ 1997 թվականի վերջին, ավիաընկերությունը սկսեց շահագործել de Havilland Canada Dash 8-200 ինքնաթիռը, և սկսեց տարածաշրջանային չվերթներ իրականացնել։ 2005 թվականի սեպտեմբերի 16֊ին ավիաընկերությանը միացավ US Airways֊ը։


== Դուստր կազմակերպություններ ==
Ավիաընկերությունը ունի դուստր ավիաընկերություններ, դրանցից են՝

Desert Sun Airlines (1995֊1996)
FloridaGulf Airlines (1991֊1997)
Liberty Express Airlines (1994֊1997)
Mountain West Airlines (1995֊1996)
Skyway Airlines (1989֊1994)
Superior Airlines (1994֊1995)
Air Midwest (1991֊2008)


== Չվերթ ==
2008 թվականի մայիսին ավիաընկերության չվերթը բաղկացած էր 163 ինքնաթիռներից։


== Ծանոթագրություններ ==


== Արտաքին հղումներ ==
Պաշտոնական կայք Mesa Air Group
Ավիաընկերության չվերթը Mesa Air
Մեչխեթուր

Մեչխեթուր (վրաց.՝ მეჩხეთური), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 830 մետր բարձրության վրա։ Շրջկենտրոն Ճիաթուրայից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 268 մարդ։


== Ծանոթագրություններ ==
Սեմինովո (գյուղ, Պոչինկովսկի շրջան)

Սեմինովո (ռուս.՝ Семиново), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրեմելլա

Կրեմելլա (իտալերեն՝ Cremella), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 1530 մարդ (2008 թվականի տվյալներով), բնակչության խտությունը կազմում է՝ 1530 մարդ/կմ²։ Մակերեսը՝ 1 կմ²։ Փոստային ինդեքս՝ 22060: Հեռախոսային կոդ՝ (+39) 00.


== Արտաքին հղումներ ==
Քաղաքի պաշտոնական կայք (իտալ.)


== Ծանոթագրություններ ==
Յանտարնի (Ակսայի շրջան)

Յանտարնի (ռուս.՝ Янтарный), ավան Ռուսաստանի Դաշնության Ռոստովի մարզի Ակսայի շրջանում։ Մտնում է Բոլշելոգսկի գյուղական համայնքի կազմի մեջ։
Խիզանի լեռնանցք

Խիզանի լեռնանցք, գտնվում է Հայկական լեռնաշխարհում, Կորդվաց լեռներում (բարձրությունը՝ 1050 մ), Վանա լճից հարավ-արևմուտք։ Խիզանի լեռնանցքը ջրբաժան է Արևելյան Տիգրիսի Թաթիկ և Կարասու գետերի միջև։ Խիզանի լեռնանցքով է անցնում Խիզան-Վերվան-Կոտում-Դադվան խճուղին։
Բլիդա

Բլիդա (արաբ․՝  البليدة‎‎), Ալժիրի հյուսիսում գտնվող քաղաք, համանուն վիլայեթի վարչական կենտրոնը։ Քաղաքը գտնվում է երկրի մայրաքաղաքից՝ Ալժիր քաղաքից, 45 կմ դեպի հարավ-արևելք՝ Տեպլ-Ատլաս լեռնաշղթայի ստորոտին, ծովի մակարդակից 260 մետր բարձրության վրա։ 2008 թվականին անցկացված մարդահամարի տվյալների համաձայն՝ քաղաքի բնակչությունը կազմում է 163 586 մարդ։ Բլիդա անվանումը ծագում է արաբերեն «բելդա» բառից, որը նշանակում է «քաղաք»։

Քաղաքի հարևանությամբ է գտնվում Չիֆֆա կիրճը, որը հանդիսանում է մագոտ կապիկների բնակության վայրերից մեկը։


== Ժողովրդագրություն ==
Քաղաքի բնակչության թվաքանակի տեղաշարժը՝ ըստ տարեթվերի.


== Հանրահայտ բլիդացիներ ==
Վիկտոր Մարգերիտ՝ ֆրանսիացի վիպասան, դրամատուրգ, բանաստեղծ 
Ժան Կուլոն՝ ֆրանսիացի մաթեմատիկոս և գեոֆիզիկ


== Ծանոթագրություններ ==


== Գրականություն ==
«Блида»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Գրիշա Այվազյան

Գրիշա Այվազյան (16 մայիսի, 1943, Լուսաձոր, Ասկերանի շրջան - 5 սեպտեմբերի, 1992, Նախիջևանիկ), հայ ազատամարտիկ, Արցախյան ազատամարտի մասնակից։


== Կենսագրություն ==
Գրիշա Այվազյանը ծնվել է 1943 թ. մայիսի 16-ին Ասկերանի շրջանի Լուսաձոր (Մեհթիշեն) գյուղում։ Ավարտել է Այգեստան (Բալուջա) գյուղի միջնակարգ դպրոցը։ Ծառայել է Խորհրդային բանակում։ Զորացրվելուց հետո բնակություն է հաստատել Բաքու քաղաքում, որտեղ աշխատել է որպես ավտովարորդ։ Բաքվի ջարդերից հետո տեղափոխվել է Ստեփանակերտ, կամավորագրվել Ասկերանի գնդին։ Զոհվել է 1992 թ. սեպտեմբերի 5-ին Ասկերանի շրջանի Նախիջևանիկ գյուղի համար մղված մարտում։ Հետմահու պարգևատրվել է ՀՀ Արիության մեդալով։ Ամուսնացած էր, ունի երկու երեխա։ Հանգչում է հայրենի գյուղի գերեզմանատանը։


== Ծանոթագրություններ ==
(8855) Միվա

(8855) Միվա (անգլ.՝ Miwa), աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 3-ին Սատորու Օտոմոյի և Օսամու Մուրամացուի կողմից Կիյոսատոյում։
Միջին հեռավորությունը Արեգակից կազմում է 2,278591 ա. մ., առավելագույնը մոտենում է 1,8962 ա. մ. հեռավորության վրա և հեռանում 2,661 ա. մ.։ Արեգակի շուրջ մեկ ամբողջական պտույտ է կատարում 1256,31 երկրային օրվա ընթացքում, իր ուղեծրով շարժվելով միջինում 0,286553 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8855) Միվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հավերժ Ադամ

«Հավերժ Ադամ» (ֆր.՝ L’Eternel Adam), ֆանտաստիկ պատմվածք, որ գրել է ֆրանսիացի գրող Ժյուլ Վեռնը։ Գրվել է 1910 թվականին։


== Սյուժեն ==
Աղետի հետևանքով մահանում է գրեթե ամբողջ մարդկությունը, իսկ ողջ մնացածները վերադառնում են նախնադարյան կարգավիճակի։ Հազարավոր տարիներ անց երկրի վրա սկում է երևալ մի նոր քաղաքակրթություն։ Գիտնական Սոֆր-Աի-Սրը փորձում է վերականգնել դարերի ընթացքում հավաքված մարդկանց գիտելիքներն ու հմտությունները։


== Հետաքրքիր փաստեր ==
Պատմությունը գրվել է գրողի կյանքի վերջին տարիներին, և այս պատմությանը բնորոշ է գրողի ընդհանուր հոռետեսական տրամադրությունը այդ ժամանակահատվածում, բայց համեմատած «Հայրենիքի դրոշը» և «Աշխարհի գերիշխան» պատմությունների հետ, «Հավերժ Ադամ»-ում շարժառիթ մնում է Մարդկության վերածնունդը։
Ստեղծագործությունը խմբագրվել է Միշել Վեռնի կողմից։


== Տես նաև ==
Ժյուլ Վեռն
Անսովոր ճանապարհորդություններ


== Ծանոթագրություններ ==


== Արտաքին հղումներ ==
«Հավերժ Ադամ»
«Հավերժ Ադամ» Bookmate.com կայքում
Պատմվածքի տեքստը Lib.ru կայքում
Շպալոզավոդ (գյուղ, Պարաբելսկի շրջան)

Անվան այլ կիրառումների համար տե՛ս՝ ՇպալոզավոդՇպալոզավոդ (ռուս.՝ Шпалозавод), գյուղ Ռուսաստանի Տոմսկի մարզի Պարաբելսկի շրջանի կազմում։
Բնակչությունը 2012 թվականին գրանցված տվյալներով կազմում էր 778 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարմին

Անվան այլ կիրառումների համար տե՛ս՝ Կարմին (այլ կիրառումներ)Կարմին (անգլ.՝ Karmin), ամերիկյան փոփ խումբ, որի մեջ են մտնում Էմի Հայդմանը և Նիք Նունանը Նրանք առավելապես հայտնի են Քրիս Բրաունի "Look At Me Now" երգի քավեր տարբերակի կատարման համար։ Իրենց սեփական "Take It Away" երգը օգտագործված է եղել 2011 թվականի NBA-ի գերեզրափակիչ փուլի պրոմոյում։ Հայդմանը և Նունանը 2010 թվականի մայիսին թողարկել են իրենց առաջին Inside Out կոչված ալբոմը։ Էլեն Դեջեներսի շոուում իրեն մասնակցությունից հետո YouTube-ում խմբի էջի այցելուների թիվը գերազանցեց 100 մլն։ Դուետը նաև հանրաճանաչ դարձավ reddit սոցիալական լրատվական կայքում քննարկումից հետո և երբ նրանց "Look at Me Now" երգի տեսագրությունը տեղադրվեց Ռայան Սիքրեսթի բլոգում։ Հետագայում խումբը շնորհակալություն հայտնեց reddit-ին օգտագործելով կայքի խորհրդանշանը իրենց "6 Foot 7 Foot" քավեր երգի տեսագրությունում։ Կան մեծ հույսեր և սպասելիքներ, որ Կարմինը պայմանագիր կկնքի ինչ-որ մի ձայնագրման լեյբլի հետ։ 2010 թվականի հունիսի 2-ին Էմին և Նիքը հայտնել են, որ պայմանագիր են կնքել լեյբլի հետ։ Խումբը պայմանագիր է ստորագրել Epic Records-ի հետ, այն պայմանով, որ L.A. Reid-ը նորից կսկսի աշխատել ընկերության հետ։ Karmin-ի պաշտոնական կայքում նրանք հարցրել են իրենց երկրպագուներին, թե նրանք ինչ կուզենան լսել խմբի ալբոմներում և հարցումի մասնակցածներից 50%-ը «ռեփ» են պատասխանել։


== Մինի-ալբոմներ ==
Inside Out (2010)"Let It Go"
"Inside Out"
"Let's Get Lost"
"Little Bit Crazy"The Winslow Sessions (2011)"Everything is Right"
"Remembered"
"Carbon Copy"
"Gold"
"Take It Away"
"I Suppose" (Bonus Live Track)
"You Can Tell Me" (Bonus Live Track)


== Ստուդիական ալբոմ ==
Հայդմանը և Նունանը շատ ջանք են թափում իրենց առաջին ստուդիական ալբոմի վրա, փորձելով թողարկել է այն 2011-2012-ի ձմռանը։ Այժմ ստուդիայում նրանք աշխատում են Քեյն Բիցի (en), Ուորեն Քեմփբելի (en), Դայան Ուորենի (en), The Underdogs-ի (en), ինչպես նաև՝ Hit-Boy, Audio Push, Քելի Շոնանի (en), D'Mile, Kwamé Holland, Bonnie McKee, Oak, Pop Wansel, The Composer, Lucien Walker, The Runners, Jon Jon Traxx, Claude Kelly, Missy Modell, Logic, Kuk Harrell and Stargate.
Խմբի առաջին ալբոմը և մի քանի սինգլ լույս կտեսնեն 2012 թվականի փետրվարին։
Հաստատված Երգեր՝

I Told You So
Walking On The Moon
Hello
I Get That A Lot
I'm Just Sayin'
On Your Side
Boom Boom


=== Սինգլեր ===


== Սկավառակագրություն ==
2012՝ TBA


== Անվանում ==
Խմբի անվանումը ծագում լատիներեն «երգ» նշանակող carmen բառի ձևափոխումից։


== Պարգևներ ==
2011 թվականի նոյեմբերի 15-ին Կարմինը ստացավ American Music Award-ի մրցանակը New Media Honors նոմինացիայում։


== Ծանոթագրություններ ==


== Արտաքին հղումներ ==
www.karminmusic.com/ Կարմին. պաշտոնական կայք
Տեսանյութը ՅուԹյուբում
Տեսանյութը ՅուԹյուբում
Տեսանյութը ՅուԹյուբում
Live unplugged performance & interview
Մալոնո

Մալոնո  (իտալերեն՝ Malonno), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 3326 մարդ, խտությունը՝ 111 մարդ/կմ²։ Զբաղեցնում է 30 կմ² տարածք։ Փոստային ինդեքս՝ 25040։ Հեռախոսային կոդ՝ 0364։


== Արտաքին հղումներ ==
Բնակավայրի պաշտոնական էջ (իտալ.)


== Ծանոթագրություններ ==
Կաարել Կարմ

Կաարել Յուխանովիչ Կարմ (իսկական ազգանունը՝ Լյանտս) (հոկտեմբերի 5 (18), 1906, Նարվա, Սանկտ Պետերբուրգի նահանգ, Ռուսական կայսրություն - օգոստոսի 2, 1979(1979-08-02), Տալլին, Էստոնական ԽՍՀ, ԽՍՀՄ), էստոնացի դերասան։
ԽՍՀՄ ժողովրդական արտիստ (1956 թ.)։ 1925-1949 թվականներին՝ «Էստոնիա», 1949 թ.-ից՝ Վ. Կինգիսեպպի անվան էստոնական դրամայի (Տալլին) թատրոնների դերասան։ Լավագույն դերերից են՝ Համլետ, Օթելլո (Շեքսպիրի «Համլետ», «Օթելլո»), Մեֆիստոֆել (Գյոթեի «Ֆաուստ»), Արբենին (Լերմոնտովի «Դիմակահանդես»), Կաուստաս Լոկ, Մարտ Տույսկ (Է. Ռաննեաի «Խիղճ», «Անառակ որդին»)։ Նկարահանվել է կինոյում։ Էստոնական պետական մրցանակների դափնեկիր (1949 թ., 1959 թ.)։


== Ծանոթագրություններ ==
Վիլլա դի Բրիանո

Վիլլա դի Բրիանո (իտալերեն՝ Villa di Briano), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 5664 մարդ։ Բնակչության խտությունը կազմում է 708 մարդ/կմ²։ Զբաղեցնում է 8 կմ² մակերես տարածք։ Փոստային ինդեքս՝ 81030, հեռախոսային կոդ՝ (+39) 081։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։
Էլիտնի (Ակսայի շրջան)

Էլիտնի (ռուս.՝ Элитный), ավան Ռուսաստանի Դաշնության Ռոստովի մարզի Ակսայի շրջանում։ Մտնում է Շչեպկինսկի գյուղական համայնքի կազմի մեջ։ Ակսայ քաղաքից գտնվում է 35 կմ հեռավորության վրա։
Արմաշ (այլ կիրառումներ)

Արմաշ կարող է վերաբերել՝

Արմաշ (Արարատի մարզ), գյուղ Հայաստանի Արարատի մարզի Արարատի տարածաշրջանում։
Արմաշ, գյուղ Թուրքիայի Իզմիթ (Նիկոմեդիա) գավառում։


== Տես նաև ==
Արմաշի դպրեվանք
Արմաշի դպրեվանքի մատենադարան
Ալ-Կուրեյյայի շրջան

Ալ-Կուրեյյայի շրջան (արաբ․՝ ناحية القريا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Սալխադի գավառի հինգ շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 9 892 մարդ։
Վարչական կենտրոնն Ալ-Կուրեյյա քաղաքն է։ Գտնվում է մարզի հարավարևելյան մասում։ Սահմանակից է հյուսիսում՝ Ալ-Սուեյդայի շրջան, արևելքում՝ Սալխադի շրջան, հարավում՝ Զեյբինի շրջան, արևելքում՝ Բոսրայի շրջան։ Քաղաքն ու շրջական ավանները կազմում են 130.56 քառ.կմ տարածք։
Շրջանն ուննի 4 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝

Աֆինե (արաբ․՝ العفينة‎‎), բնակչություն՝ 2,023
Բարադ (արաբ․՝ برد‎‎), բնակչություն՝ 207
Հոտա (արաբ․՝ حوط‎‎), բնակչություն՝ 873
Ալ-Կուրեյյա (արաբ․՝ القريا‎‎), բնակչություն՝ 6,789


== Ծանոթագրություններ ==
Ֆրանսիայի թենիսի բաց առաջնություն

Ֆրանսիայի թենիսի բաց առաջնություն, նաև հայտնի որպես Ռոլան Գարոս (ֆր.՝ Les internationaux de France de Roland-Garros կամ Tournoi de Roland-Garros, անվանումը ստացել է ֆրանսիացի մեծ օդաչու Ռոլան Գարոսի պատվին։ Այն համարվում է թենիսի չորս գլխավոր մրցաշարերից մեկը։ Առաջին առաջնությունը կայացել է 1891 թվականին։ Մրցաշարը անցկացվում է ամեն տարի հողածածկի վրա։
Տղամարկանց հանդիպումները հինգ սեթանոց են, առանց թայբրեյքի հինգերորդ սեթում, մրցաշրջանը համարվում է ամենաշատ ֆիզիկական աշխատանք պահանջողը։


== Պատմություն ==
Պաշտոնապես մրցաշարը ֆրանսերենով կոչվում է Internationaux de France de Roland-Garros կամ Tournoi de Roland-Garros (հայերեն "Ֆրանսիական միջազգային Ռոլան Գարոսի մրցաշար" կամ "Ռոլան Գարոսի մրցաշար"), մրցաշարը շատ հաճախ կոչում են անգլերենով "French Open" և այլընտրանքային որպես "Roland Garros", ինչը նաև օգտագործվում է մրցաշրջանի ձևավորման և գովազդային հոլովակներում։
1891 թվականին սկսվեց թենիսի առաջնությունը, որում կարող էին հանդես գալ միայն ֆրանսիական ակումբների թենիսիստները։ Առաջին հաղթողն էր Բրիթոն-Հ. Բրիգսը, ով Փարիզի բնակիչ էր։ Մրցաշրջանը կոչվում էր ֆրանսերենով Championnat de France, որը թարգմանաբար նշանակում է Ֆրանսիայի առաջնություն։ Կանանց առաջին մրցաշրջանը անցկացվել է 1897 թվականին։ Խառը զույգերի մրցաշարը ավելացվել է 1902, իսկ կանանց զույգերի մրցաշարը՝ 1907 թվականին։ Միայն ֆրանսիայի ակումբների խաղացողների միջև մրցաշարը անցկացվել է մինչև 1924 թվականը։


== Ծանոթագրություններ ==
Համաուղեծիր ուղեծիր

Համաուղեծիր ուղեծիր, վեց տեսակի ուղեծրերից մեկն է, որով շարժվում են աստերոիդները և տիեզերական սարքերը Արեգակի շուրջ Արեգակնային համակարգի մոլորակների նկատմամբ։ Նկարում այն պատկերված է աջից վերևում։ Արեգակը նշված է նարնջագույն կետով, հաստ դեղին շրջանագիծը ներքին մոլորակի ուղեծիրն է, հաստությունը ցույց է տալիս ուղեծրի պերիհելիի և ապոհելիի տարբերությունը։ Աստերոիդը շարժվում է մոտավորապես նույն ուղեծրով, ինչպես և մոլորակը, առանց նրան մոտենալու կամ հեռանալու։ Այսպիսի մարմինների խմբերի օրինակներ են՝ Յուպիտերի տրոյացի աստերոիդները, որոնք գտնվում են Յուպիտերի Լագրանժի կետերում։


== Տես նաև ==
Ներքին ուղեծիր
Արտաքին ուղեծիր
Ներքին գրեյզեր
Արտաքին գրեյզեր
Հատող ուղեծիր
Լիկիերեն

Լինկերեն, պատմական Լիկիայի բնակիչների լեզուն (մեռած մ. թ. ա. 8 - 3 դարերում)։ Հատկացվում է հնդեվրոպական լեզվաընտանիքի խեթալուվիական (հին անատոլիական) խմբին։ Ներկայացվել է նաև ասիանական լեզվախմբում։ Գրավոր աղբյուրները (մեծ մասամբ հնչյունագիր տապանագրեր) մ. թ. ա. 5 դարից են։ Վերծանումներում կան չլուսաբանված հարցեր։


== Ծանոթագրություններ ==
Նովոիվանովկա (գյուղ, Նիժնեգորսկի շրջան)

Անվան այլ կիրառումների համար տե՛ս՝ ՆովոիվանովկաՆովոիվանովկա (ուկրաիներեն՝ Новоіванівка, Ղրիմի թաթարերեն՝ Novoivanovka), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։
2001 թվականի տվյալներով Նովոիվանովկա գյուղում բնակվում էր 689 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
み

Հիրագանայում՝ み, կատականայում՝ ミ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «մի» տառակապակցությանը և Միջազգային հնչյունական այբուբենի /mi/ ձայնին։
Ժամանակակից ճապոներենի վանկային աղյուսակում գտնվում է հիրագանայի ま(մա) և む(մու) կանաների միջև։ Իսկ կատականայում՝ マ(մա) և ム(մու) կանաների միջև։